User:Mehmetaj.T/sandbox

LUFTA SPECIALE E SHËRBIMEVE SEKRETE SERBE KUNDËR KOSOVËS PAS SHPALLJES SË PAVARËSISË
Botohet libri ekskluziv “Lufta speciale e shërbimeve sekrete serbe kundër Kosovës pas shpalljes së pavarësisë”, i autorit Faton Mehmetaj. Botues Instituti për Studime Gjeopolitike dhe Siguri – ISGJS, Prishtinë, faqe 409.

Këto ditë doli nga shtypi libri ekskluziv i autorit Faton Mehmetaj, “Lufta speciale e shërbimeve sekrete serbe kundër Kosovës pas shpalljes së pavarësisë”. Ky është libri i tij i katërt i kësaj natyre. Libri përmban në vete fakte e argumente të bollshme që tregojnë veprimtarinë e organizuar të shërbimeve sekrete serbe dhe mekanizmave të tjerë kundër Republikës së Kosovës, veçanërisht në periudhën pas shpalljes së pavarësisë. Në këtë libër pasqyrohet qartë gërshetimi i mekanizmave shtetërorë e parashtetërorë serbë që nuk kufizohen vetëm në veprimtari informative, por kanë shtrirje edhe në akte të shumta sabotimi, diversioni, të krimit të organizuar e deri në ato terroriste.

Njëri nga recensuesit e librit, Dr. Mark Ndreca, veç tjerash shprehet: ...Jeni të interesuar që të njiheni me shumësinë e detajeve strukturore të situatës aktuale të sigurisë në Kosovë; A dëshironi që të formuloni një analizë për elementë-trazuesit e sigurisë rajonale dhe burimet e mbështetjes, financimit, organizimit, mënyrës së veprimit, formave dhe metodave që përdorin; të njihni prezencën dhe veprimtarinë e shërbimeve sekrete serbe dhe strukturave paralele në veri të Kosovës; A keni interesa që të njiheni me veprimtarinë e të ashtuquajturave “Shtabe të Mbrojtjes Territoriale”, apo me mënyrat e aktivizimit të organizatës paramilitare “Garda e Car Llazarit”; aktivitetin e “Rojeve të Urës” dhe jetëshkrimin biografik të tyre, raportet dhe mbështetjen e strukturuar të MUP-it dhe të shërbimeve sekrete serbe; a dëshironi të mësoni më tepër rreth mënyrave, që kjo “bashkësi destruktive” po përdorë në Kosovë, për krijimin dhe përshkallëzimin e tensioneve të brendshme, destabilitetin e institucioneve të shtetit të Kosovës, e në mënyrë të veçantë strukturave të sigurisë? - Lexoni me kujdes, se të gjitha këto do t’i gjeni në këtë libër, të titulluar “Lufta speciale e shërbimeve sekrete serbe kundër Kosovës pas shpalljes së pavarësisë”, shkruar nga hulumtuesi i çështjeve të sigurisë, zoti Faton Mehmetaj.

Të gjitha këto fakte dhe argumente do t’i gjeni të mbarështruara përgjatë 409 faqeve të këtij libri.

Libri gjendet në shitje në librarinë ARTINI, pranë Institutit Albanologjik në Prishtinë.